Otsimismäng ja töötuba „Mere lood arhitektuuris“
#000000
Laste ja noorte muuseumidefestivali “Avatud mänguväljad” raames ootab Eesti Arhitektuurimuuseum 22. oktoobril lastega peresid töötuppa ja näituseid avastama.
#000001
Merekultuuriaastal on festivali põhiteema “Mere lood,” nii keskendume ka meie oma töötubade ja otsimismänguga merega seotud arhitektuurile.
Päeva jooksul on muuseumis võimalik mängida otsimismängu, mis keskendub merega seotud objektidele. Lisaks on võimalik registreeruda tuletorni meisterdamise töötuppa. Ootame osalema kogu peret, kuna meisterdamise juures läheb tarvis mitme inimese tarkust. Töötoad toimuvad kell 12.00 ja kell 14.00, osalemine muuseumipiletiga. Töötuppa registreerimiseks saatke meil kadi@arhitektuurimuuseum.ee.
#000002
Sügisese koolivaheaja aegu, 15. oktoober – 6. november 2016, on pered lastega oodatud festivalile “Avatud mänguväljad”, mis ühendab muuseume üle Eesti. Festivali eesmärk on pakkuda lastega peredele ja noortele koolivaheajaks lõbusat ja harivat vaba aja veetmise võimalust.
Ürituse korraldaja Jelena Tšekulajeva sõnul on festival peredele heaks ajendiks koos huvitavalt ja lõbusalt aega veeta. Mängujuhised suunavad vanemaid ja lapsi omavahel erinevatel teemadel arutama, mis arendab lapse ja vanema vahelist suhet. Ettevõtmise teine eesmärk on innustada lapsi ja noori muuseume külastama, et nad tunneksid end näitustel hästi ning leiaksid ka edaspidi tee muuseumisse.
#000003
Festivalil osaleb üle 30 muuseumi Eesti eri paigus. Festival „Avatud mänguväljad“ jaguneb põhi- ja paralleelprogrammiks. Põhiprogrammi raames moodustavad erinevad muuseumid ja raamatukogud Tallinnas, Viimsis, Haapsalus, Tartus ja Tartumaal omamoodi mänguväljad, mis on suunatud teatud vanusegrupile: kuni 3aastased, 4–6aastased, 7–10aastased ja 11–14aastased. Muuseumide avastamiseks on lastele ja noortele loodud temaatilised mängujuhised. Põhiprogramm on paindlik, sest osalejad on muuseume külastama oodatud neile sobival ajal. Paralleelprogramm hõlmab konkreetseid sündmuseid Tallinnas, Tartus ja Valgas. Festivali programmiga on võimalik tutvuda . Osa üritustest toimub vene keeles.
#000004